Tirsdag aften klokken 23 lagde de første (og største) fans af Backstreet Boys sig i kø foran indgangen til Skovdalen. Her spiller de amerikanske superstjerner, der siden midten af halvfemserne har smeltet pigehjerter onsdag aften, og de mest dedikerede fans ville altså gerne afsætte næsten et helt døgn til at sikre sig de bedste pladser i skoven. Aalborg Kongres og Kulturcenter, der står bag Skovrock-koncerterne havde dog forudset den store interesse for koncerten og havde opstillet toiletter til de ventende superfans. Mange af de fans der onsdag skal opleve Brian, Nick, AJ, Howie og Kevin fik ikke oplevet dem i København, da de spillede der i marts, og da koncerten i Aalborg blev offentliggjort 1. april, troede mange at det var for godt til at være sandt - at det simpelthen var en aprilsnar. Men den er altså god nok. Backstreet Boys spiller, og TV2/Nord sender live inde fra Skovdalen i nyhederne klokken 19.30.

Referat:
Næsten et døgn inden koncerten med de voksne drenge fra Back Street Boys, lagde de første fans sig i kø.